**Likumprojekta “Par Latvijas Republikas valdības un Gērnsijas valdības līgumu sociālās drošības jomā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta “Par Latvijas Republikas valdības un Gērnsijas valdības līgumu sociālās drošības jomā” (turpmāk – likumprojekts) mērķis ir aizsargāt to personu, kas ir vai ir bijušas pakļautas Latvijas Republikas un Gērnsijas tiesību aktiem, tiesības vecuma pensiju jomā – padarot iespējamu vecuma pensiju izmaksu otras Puses teritorijā un nodrošinot, ka tiesību noteikšanai tiks ņemti vērā uzkrātie apdrošināšanas periodi, uzlabojot gan diasporas, gan reemigrantu situāciju.Likumprojekts stāsies spēkā pēc tā apstiprināšanas Saeimā. Līgums stājas spēkā trešā mēneša pirmajā dienā, kas seko mēnesim pēc pēdējās Puses paziņojuma par nepieciešamo pasākumu pabeigšanu saņemšanas dienas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Labklājības ministrijas un Ārlietu ministrijas iniciatīva, ievērojot nepieciešamību nodrošināt Gērnsijā šobrīd dzīvojošo un strādājošo, kā arī iepriekš Gērnsijā strādājušu Latvijas valstspiederīgo sociālās tiesības. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Gērnsija ir britu kronim tieši pakļauta teritorija (*crown dependency*), bet tā nav Apvienotās Karalistes daļa, tādēļ, kad no 1973.-2020.gadam Apvienotā Karaliste bija Eiropas Savienības (ES) dalībvalsts, Gērnsija palika ārpus ES robežām, uz tās teritoriju neattiecās ES tiesību akti sociālās drošības jomā. Līdz ar to šobrīd starp Latvijas Republiku un Gērnsiju sadarbība sociālās drošības jomā netiek regulēta. Tas nozīmē, ka netiek nodrošinātas personu, kuras pārvietojas no Latvijas Republikas uz Gērnsiju un otrādi, tiesības uz vecuma pensijas piešķiršanu un izmaksu. Gērnsijā ir aktīva latviešu diaspora (otra lielākā minoritāte aiz portugāļiem). Sala laika gaitā ir kļuvusi par Latvijas migrējošā darbaspēka populāru galamērķi. Latvijas darbaspēks ir sniedzis atzīstamu pienesumu viesmīlības, lauksaimniecības un citām pakalpojumu nozarēm. Tomēr Gērnsijas apstākļos ir nepieciešams kontrolēt kopējo iedzīvotāju skaitu, līdz ar to pastāv dažādu veidu darba atļaujas un mājokļu pieejamības noteikumi. Tādēļ ievērojama daļa piesaistītā darbaspēka veic tikai īsas sezonālas aktivitātes, vienam darba periodam nepārsniedzot deviņus mēnešus (pēc kuriem jāseko trīs mēnešu pārtraukumam ārpus Gērnsijas).Līgumprojekts “Latvijas Republikas valdības un Gērnsijas valdības līgums sociālās drošības jomā” (turpmāk – Līgumprojekts) balstās uz šādiem principiem:1. vienlīdzīgas attieksmes princips attiecībā uz tiesību aktu piemērošanu Pušu teritorijās dzīvojošām personām (3.pants);
2. ierobežojumu atcelšana vecuma pensiju un ar to saistīto pabalstu, kā arī apgādnieka zaudējuma pensijas piešķiršanu un izmaksu Latvijas Republikas un Gērnsijas sociālās drošības sistēmām pakļautajām personām, ja tās dzīvo otras Puses teritorijā (4.pants);
3. tiesību saglabāšana, summējot iepriekš uzkrātos apdrošināšanas (iemaksu) periodus (6.pants).

Tāpat Puses vienojas par rīcību attiecībā uz apdrošināšanas periodiem, kas savstarpēji pārklājas, periodiem, kas ir īsāki par vienu kvalifikācijas gadu, kā arī par Līgumprojekta administrēšanu, sadarbību, prasījumu un sūdzību iesniegšanu, kā arī maksājumu procedūrām un citiem Līgumprojekta darības nodrošināšanas aspektiem. |
| 3. | Projekta izstrādē iesaistītās institūcijas un publiskas personas kapitālsabiedrības | Līgumprojekta izstrādē iesaistīta Valsts sociālās apdrošināšanas aģentūra un Ārlietu ministrija, līgumprojekta izstrādes noslēdzošajā stadijā notika teksta saskaņošana ar Ārlietu ministriju, Tieslietu ministriju un Finanšu ministriju. |
| 4. | Cita informācija | 2019.gada 8.-12.jūlijā notika pirmās oficiālās sarunas ar Gērnsijas pusi par Līgumprojekta pirmo versiju, savukārt 2019.gada 4.-6.decembrī notika otrās oficiālās sarunas, kurās Puses vienojās jau par Līgumprojekta versiju, kas saskaņojama ar katras Puses institūcijām.Ņemot vērā to, ka Gērnsijā ir gaidāmas valdības vēlēšanas šā gada jūnijā, abas Puses ir ieinteresētas Līgumu noslēgt pēc iespējas ātrāk, t.i., šā gada maijā.Šobrīd Latvija ir noslēgusi šādus divpusējos līgumus sociālās drošības jomā:* Latvijas Republikas un Ukrainas līgums par sadarbību sociālās drošības jomā;
* Latvijas Republikas un Kanādas sociālās drošības līgums;
* Latvijas Republikas valdības un Amerikas Savienoto Valstu valdības vienošanās par savstarpēju pensiju izmaksu;
* Līgums starp Latvijas Republikas Labklājības ministriju un Norvēģijas Karalisko Darba un sociālo lietu ministriju atbilstoši Padomes 1971.gada 14.jūnija Regulas (EEK) Nr.1408/71 par sociālā nodrošinājuma shēmu piemērošanu nodarbinātām, pašnodarbinātām personām, kā arī to ģimenes locekļiem, kas pārvietojas Kopienas teritorijā, 17.pantam attiecībā uz Latvijas jūrniekiem, kuri nodarbināti uz Norvēģijas Starptautiskajā kuģu reģistrā reģistrētiem kuģiem;
* Latvijas Republikas un Baltkrievijas Republikas līgums par sadarbību sociālās drošības jomā;
* Latvijas Republikas un Krievijas Federācijas līgums par sadarbību sociālās drošības jomā;
* Latvijas Republikas un Austrālijas līgums sociālās drošības jomā.

Izstrādes stadijā ir arī Latvijas Republikas un Moldovas Republikas līgums sociālās drošības jomā.Savukārt Eiropas Savienības teritorijā sociālās drošības jomu regulē 2004.gada 29.aprīļa Eiropas Parlamenta un Padomes Regula Nr.883/2004 par sociālā nodrošinājuma sistēmu koordinēšanu.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Gērnsijā dzīvojošā Latvijas diaspora, Latvijas valstspiederīgie, kuri pēc darba gaitām Gērnsijā atgriežas Latvijā, jebkuras citas personas, kuras strādājušas un bijušas sociāli apdrošinātas Latvijas Republikā un Gērnsijā un dzīvo Pušu teritorijā pensijas piešķiršanas brīdī.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums |  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (euro) |
| 2021 | 2022 | 2023 |
| saskaņā ar valsts budžetu kārtējam gadam\* | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 2 457 898 354 | 0 | 2 587 796 380 | 0 | 2 697 922 649 | 0  |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets, *tai skaitā:* | 2 457 898 354 | 0 | 2 587 796 380 | 0 | 2 697 922 649 | 0 | 0 |
| *04.01.00 “Valsts pensiju speciālais budžets”* | *2 436 953 589* | *0* | *2 566 893 426* | *0* | *2 677 019 695* | *0* | *0* |
| *04.05.00 “Valsts sociālās apdrošināšanas aģentūras speciālais budžets”*  | *20 944 765* | *0* | *20 902 954* | *0* | *20 902 954* | *0* | *0* |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 2 226 297 851 | 0 | 2 350 930 159 | 182 299 | 2 467 630 305 | 158 704 | 158 704 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets, tai skaitā: | 2 226 297 851 | 0 | 2 350 930 159 | 182 299 | 2 467 630 305 | 158 704 | 158 704 |
| *04.01.00 “Valsts pensiju speciālais budžets”* | *2 205 322 532* | *0* | *2 329 996 651* | *158 704* | *2 446 727 351* | *158 704* | *158 704* |
| *04.05.00 “Valsts sociālās apdrošināšanas aģentūras speciālais budžets”* | *20 975 319* | *0* | *20 933 508* | *23 595* | *20 902 954* | *0* | *0* |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 231 600 503 | 0 | 236 866 221 | -182 299 | 230 292 344 | - 158 704 | - 158 704 |
| 3.1. valsts pamatbudžets | 0 | 0 |  0 | 0 | 0 | 0 | 0 |
| 3.2. speciālais budžets | 231 600 503 | 0 | 236 866 221 | - 182 299 | 230 292 344 | - 158 704 | - 158 704 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | \*ar FM rīkojumiem uz 09.06.2020. |
|
| 6.1. detalizēts ieņēmumu aprēķins | Pensiju izmaksai:Saskaņā ar oficiālo Gērnsijas valdības statistiku 2019.gadā Gērnsijā uzturējās 965 Latvijas valstspiederīgie, 2018.gadā – 965, 2017.gadā – 927, 2016.gadā – 976, 2015.gadā – 998. Turpmāk pieņēmums – 1000 valstspiederīgie.Personu skaits, kuri Gērnsijā varētu saņemt pensiju no Latvijas saskaņā ar līgumu, būtu ap 60 (1000 x 6%\*), to vidējais pensijas apmērs 218 *euro\*\** mēnesī.Papildus izdevumi no valsts sociālās apdrošināšanas speciālā budžeta pensiju izmaksai:60 x 218 *euro* x 12 = **156 960** *euro.* Vienreizēja apbedīšanas pabalsta izmaksai:Pieņēmums, ka Gērnsijā gadā nomirtu 1% no Latvijas pensiju saņēmējiem.Papildus izdevumi gadā no valsts sociālās apdrošināšanas speciālā budžeta apbedīšanas pabalsta izmaksai:1 persona x 218 x 2 = **436** *euro*.Pabalsts mirušā pensijas saņēmēja laulātajam:Pieņēmums, ka visi no Gērnsijā gadā mirušajiem Latvijas pensiju saņēmējiem būtu arī pārdzīvojušie laulātie.Papildus izdevumi gadā no valsts sociālās apdrošināšanas speciālā budžeta:1 persona x 218 x 50% x 12 = **1 308** *euro.*Līdz ar to izdevumu palielinājums valsts sociālās apdrošināšanas pensiju speciālajā budžetā 2021.gadā un turpmāk ik gadu tiek prognozēts provizoriski 156 960 + 436 + 1 308 = 158 704 *euro* apmērā, kas atbilstoši likumprojekta virzības gaitai tiks iestrādāti valsts sociālās apdrošināšanas pensiju speciālā budžeta izdevumos saskaņā ar likumprojekta “Par valsts budžetu 2021.gadam” un likumprojekta “Par vidēja termiņa budžeta ietvaru 2021., 2022. un 2023.gadam” sagatavošanas virzību.Likumprojektā ietverto normu ieviešanai 2021.gadā Valsts sociālās apdrošināšanas aģentūrai nepieciešami papildus līdzekļi **23 595** *euro* apmērā (50 cilvēkdienas x 471,90 *euro*) par ārpakalpojuma izmantošanu. No IS izstrādes viedokļa līguma ieviešanai nepieciešami vismaz 6 mēneši. Papildus izdevumus Valsts sociālās apdrošināšanas aģentūrai plānots segt no pārējo speciālā budžeta pakalpojumu budžetiem, atbilstoši to īpatsvariem sociālās apdrošināšanas speciālajā budžetā, ko atbilstoši likumprojekta virzības gaitai, LM iestrādās valsts sociālās apdrošināšanas pensiju speciālā budžetā saskaņā ar likumprojekta “Par valsts budžetu 2021.gadam” un likumprojekta “Par vidēja termiņa budžeta ietvaru 2021., 2022. un 2023.gadam” sagatavošanas virzību. |
| 6.2. detalizēts izdevumu aprēķins | *\*) Saskaņā ar CSP datiem par starptautisko ilgtermiņa migrantu vecuma struktūru personas vecumā 60+.**\*\*) pēc VSAA datiem 2020.gada martā vidējais piešķirtais vecuma pensijas, kuras piesaistītas Starptautisko pakalpojumu nodaļai, apmērs.* |
| 7. Amata vietu skaita izmaiņas | Nav. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc Līgumprojekta parakstīšanas plānots veikt komunikācijas aktivitātes ar mērķi informēt Latvijas diasporu Gērnsijā sadarbībā ar Latvijas vēstniecību Apvienotajā Karalistē un Latvijas goda konsulu Gērnsijā. Vienlaikus Labklājības ministrijas un Valsts sociālās apdrošināšanas aģentūras mājas lapās tiks izvietota informācija par izmaiņām personām, uz kurām attiekušies abu Pušu sociālās drošības tiesību akti.  |
| 2. | Sabiedrības līdzdalība projekta izstrādē | Informācija par likumprojektu 2020.gada 24.aprīlī publicēta Labklājības ministrijas mājas lapā. |
| 3. | Sabiedrības līdzdalības rezultāti | Nav.  |
| 4. | Cita informācija | 2019.gada 8.jūlijā notika Labklājības ministrijas un Valsts sociālās apdrošināšanas aģentūras ekspertu tikšanās ar Latvijas diasporas Gērnsijā pārstāvjiem, kad tika sniegta informācija par Līgumprojekta personu loku un tvērumu.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts sociālās apdrošināšanas aģentūra,Gērnsijas valdības Nodarbinātības un sociālās drošības komitejas birojs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorganizācija nebūs nepieciešama. |
| 3. | Cita informācija | Nav. |

Labklājības ministre R.Petraviča

15.06.2020 13:40

1783

Liene Ramane, 67021687

Liene.Ramane@lm.gov.lv